b'\n_START_ARTICLE_\nArvydas Kostas Le\xc5\xa1\xc4\x8dinskas\n_START_SECTION_\nBiografija\n_START_PARAGRAPH_\n1964 m. baig\xc4\x97 \xc5\xa0aki\xc5\xb3 vidurin\xc4\x99 mokykl\xc4\x85.Tais pa\xc4\x8diais metais prad\xc4\x97jo dirbti elektriku K\xc4\x97daini\xc5\xb3 chemijos kombinate.1970 m. baig\xc4\x97 studijas Kauno politechnikos institute, in\xc5\xbeinierius mechanikas. 1970-1972 m. dirbo K\xc4\x97daini\xc5\xb3 cukraus fabrike pamainos vir\xc5\xa1ininku. 1972-1975 m. dirbo Vilniaus magnetini\xc5\xb3 \xc4\xafra\xc5\xa1\xc5\xb3 konstravimo biure vyresniuoju in\xc5\xbeinieriumi. 1975-1978 m. dirbo Lietuvos TSR valstybinio plano komiteto Liaudies \xc5\xabkio planavimo ir ekonomikos mokslinio tyrimo institute vyresniuoju moksliniu bendradarbiu. Studijavo aspirant\xc5\xabroje, apgyn\xc4\x97 disertacij\xc4\x85, 1984 m. ekonomikos moksl\xc5\xb3 daktaras, docentas. Nuo 1986 m. iki 1990 m. VU Ekonomikos fakulteto docentas, prodekanas. 1989 m. sta\xc5\xbeavo Vokietijoje, Manheimo universitete. Prasid\xc4\x97jus atgimimui ir reformoms, 1989 m. dalyvavo LTSR Ministr\xc5\xb3 Tarybos sudarytos \xc4\xaemoni\xc5\xb3 darbo grup\xc4\x97s veikloje, ruo\xc5\xa1iant \xc5\xa1io ekonomikos sektoriaus pertvarkymo \xc4\xafstatymus. Vienas i\xc5\xa1 Lietuvos Persitvarkymo S\xc4\x85j\xc5\xabd\xc5\xbeio rinkimin\xc4\x97s programos ekonomin\xc4\x97s reformos dalies reng\xc4\x97j\xc5\xb3. 1990 m. i\xc5\xa1rinktas deputatu \xc4\xaf LR Auk\xc5\xa1\xc4\x8diausi\xc4\x85j\xc4\x85 Taryb\xc4\x85 Radvili\xc5\xa1kio vienmamdat\xc4\x97je rinkimin\xc4\x97je apygardoje Nr.89. Nuo 1990 m. iki 1992 m. LR Auk\xc5\xa1\xc4\x8diausiosios Tarybos -Atkuriamojo Seimo Ekonomikos komisijos pirmininko pavaduotojas, Liberal\xc5\xb3 frakcijos narys Nuo 1992 m. iki 1995 m. Lietuvos Susisiekimo ministro pavaduotojas. 1993 m. aktyviai prisid\xc4\x97jo organizuojant popie\xc5\xbeiaus Jono Pauliaus II vizit\xc4\x85 Lietuvoje, buvo Vyriausybin\xc4\x97s komisijos narys, atsakingas u\xc5\xbe transport\xc4\x85. 1993 - 1994 m. buvo Deryb\xc5\xb3 su Nepriklausom\xc5\xb3 valstybi\xc5\xb3 sandraugos \xc5\xa1alimis darbo grup\xc4\x97s narys. Nuo 1995 m. iki 1996 m. LR energetikos ministras. Nuo 1996 m. draudimo bendrov\xc4\x97s UAB \xe2\x80\x9eIndustrijos garantas" direktorius, generalinis direktorius. Lietuvos Respublikos transporto priemoni\xc5\xb3 draudik\xc5\xb3 biuro valdybos narys (2003-2007 m.) Yra atlik\xc4\x99s i\xc5\xa1radim\xc5\xb3, paskelb\xc4\x99s mokslini\xc5\xb3 darb\xc5\xb3 aktualiais ekonomikos pl\xc4\x97tojimo, jos strukt\xc5\xabrini\xc5\xb3 poslinki\xc5\xb3 klausimais. Lietuvos \xc5\xbeiniasklaidoje spausdina straipsnius ir komentarus ekonomikos temomis.'